stanford-oval/wikipedia huggingface dataset:
אמנון שמוש
ספריו

ספריו של שמוש תורגמו לערבית, אנגלית, צרפתית וספרדית. יצירות בודדות שלו תורגמו ל-18 שפות.
קרחונים ופעמונים, קובץ סיפורים לילדים בהוצאת מסדה (1966)
ארנב ושמו אורחים
יומיה, רומן לבני נעורים בהוצאת אחיאסף (1969)
דרך אניה בלב ים, נובלה בהוצאת יוסף שרברק (1972)
אחותי כלה, קובץ סיפורים בהוצאת מסדה (1974) רב מכר
מישל עזרא ספרא ובניו, רומן בהוצאת מסדה (1978) רב מכר. עובד למיני-הסדרה מישל עזרא ספרא ובניו
קנה וקינמון, קובץ סיפורים בהוצאת מסדה (1979)
קיבוץ הוא קיבוץ הוא קיבוץ, קובץ סיפורים ומחזה בהוצאת מסדה (1980)
דיוואן ספרדי, קובץ שירים בהוצאת מסדה (1981)
איתי מלבנון, קובץ סיפורים בהוצאת הקיבוץ המאוחד (1981)
מעיין חתום, קובץ סיפורים בהוצאת הקיבוץ המאוחד (1984)
עלי הגיון בכנור, קובץ שירים בהוצאת ספרית פועלים (1984)
הכתר - סיפורו של כתר ארם צובא, מחקר בהוצאת מכון בן-צבי (1987)
מן המעין, שיחות ומאמרים בהוצאת כרטא (1988)
ארזים, רומן בהוצאת מסדה (1990)
הר האנוסים, קובץ סיפורים בהוצאת מסדה (1991)
סיפורי סתיו צבעי שלכת, קובץ סיפורים בהוצאת מודן (1995)
תמונות מבית הספר העממי, כתבים: סיפורים מוקדמים, אביב, (2000)
דרך ארץ המשי, הוצאת אביב (2000)
צעדים ראשונים (2000)
כי מעבר באת ואל עבר תשוב, הוצאת אביב (2007)
גלויות מעולם האמת, איור: מנשה קדישמן, הוצאת ספרות עכשיו, (2010)
אנה פרנק ואני, הוצאת אבן חושן (2010)
תמונות משני עולמות, מסדה, (2011)
פרקי לירי - סיפורי המחצית השלישית, מסדה, (2015)
בוקר טוב אלץ היימר, מסדה, (2015)
לירי, מסדה, (2016)
תמונות מבית הספר העממי (2018)
פרסים והוקרה

זכה שלוש פעמים בפרס ראש הממשלה לסופרים עבריים (בשנים 1979, 1997 ו-2000).
פרס ירושלים ע"ש עגנון (1979)
פרס שלום עליכם (1986)
פרס ויצו-צרפת (1986)
פרס נוצת הזהב על מפעל חיים בספרות מטעם אקו"ם (1999)
פרס נשיא המדינה לספרות (2001)
פרס משרד התרבות על שם אריק איינשטיין (2014)
ב־1982 נערכה תוכנית "חיים שכאלה" על חייו ופועלו.
חיים אישיים

שמוש התגורר בקבוץ מעיין ברוך, היה נשוי לחנה עד למותה ב-2016, אב לשלושה וסב לשישה.
שמוש נפטר ב-1 במרץ 2022, בגיל 93 ונקבר בקיבוצו.
לקריאה נוספת

אוריאל זוהר, מישל הציפורים, אני והאור, מאמר על ספרו של אמנון שמוש: מן המעין, משא עיתון דבר, 19 באוגוסט 1988
אוריאל זוהר, מעשים שהיו, מאמר על ספרו של אמנון שמוש: ארזים, משא ספרות ותרבות, עיתון דבר, 16 בנובמבר 1990
לביא-פלינט אורנה, "...ואנכי בסוף מזרח": המשפחה הישראלית בטלוויזיה כזירת התגוששות אידאולוגית 1980-2000, חיבור לשם קבלת התואר דוקטור לפילוסופיה, באוניברסיטת תל אביב בהנחיית פרופ' ג'אד נאמן, 2017 עמ' 37–73
נורית גוברין, "עולמות נפרדים ומשתלבים - יצירתו של אמנון שמוש", 'קריאת הדורות - ספרות עברית במעגליה', כרך ח', הוצאת צבעונים, תשפ"ב / 2022, עמ' 187 - 193. לראשונה: אוקטובר 2019.
אוריאל זוהר, Ouriel Zohar., « A. Shamosh, L'homme de théâtre au Kibboutz, et le bon usage des voyages », in Théâtre du Monde, Revue de l'Université d'Avignon, Institut de Recherches Internationales sur les Arts du Spectacle, Faculté des lettres et des sciences humaines, No. 9, pp. 161–167, 1999
אמנון שמוש, סיפורו של כתר ארם צובא, "הרצאות מהכורסא"
רם גופנא, אברהם יעקבזון, משה ליסק, בתיה בר (עורכים), מכפר גלעדי למעין ברוך, ספריית יהודה דקל - המועצה לשימור אתרי מורשת בישראל, 2015.
נורית גוברין, "עולמות נפרדים ומשתלבים - יצירתו של אמנון שמוש", עמ' 187 - 193; "אדם נמחק - אבדן הזיכרון בספרות העברית" - על 'בוקר טוב אלץ-היימר', עמ' 247 - 248; בתוך: 'קריאת הדורות - ספרות עברית במעגליה', כרך ח', הוצאת צבעונים ואוניברסיטת תל אביב, תשפ"ב 2022.
הערות שוליים

1 2  אלי אשכנזי‏, הסופר אמנון שמוש ("מישל עזרא ספרא ובניו") הלך לעולמו בגיל 93, באתר וואלה, 1 במרץ 2022
↑  סיפורו של כתר ארם צובא, באתר הרצאות מהכורסא (באנגלית אמריקאית)
| --- | --- |
בקרת זהויות :  NLI: 987007293249605171  BnF: cb127197348 (data)  CiNii: DA19106459  GND: 119261413  ISNI: 0000 0000 6652 7260  LCCN: n80030776  NTA: 186081081  RERO: 02-A005574153  SNAC: w6223bjk  SUDOC: 224433881  VIAF: 78775917   WorldCat (עם VIAF): 78775917
גיורא רום

| --- | --- |

גיורא רום בתפקיד מפקד בסיס תל נוף, 1987
 לידה:  29 באפריל 1945 תל-אביב, פלשתינה (א"י) 
 פטירה:  11 באוגוסט 2023 (בגיל 78) יהוד, ישראל 
 מדינה:  ישראל ישראל
 כינוי:  אלוף ההפלות ("אייס")
 השכלה:  אוניברסיטת בר-אילן  אוניברסיטת קליפורניה בלוס אנג'לס  בית הספר הריאלי העברי בחיפה  בית הספר לטיסה 
 מספר צאצאים:  3 
 השתייכות:   צבא הגנה לישראל ( חיל האוויר הישראלי)
 תקופת הפעילות:  1962–1996 (כ־34 שנים)
 דרגה:   אלוף
 תפקידים בשירות
 טייס קרב  מפקד טייסת 115  מפקד בסיס רמון  מפקד בסיס תל נוף  עוזר ראש אג"ם  סגן מפקד וראש מטה חיל האוויר  נספח צה"ל בארצות הברית ובקנדה
 פעולות ומבצעים
   מלחמת ששת הימים  מבצע מוקד   מלחמת ההתשה   מלחמת יום הכיפורים   מלחמת לבנון הראשונה  מבצע רגל עץ
 תפקידים אזרחיים
 מנכ"ל משרד התשתיות הלאומיות  מנכ"ל הסוכנות היהודית לארץ ישראל  מנהל רשות התעופה האזרחית  יו"ר דירקטוריון הרשות הלאומית לבטיחות בדרכים
 
הרמטכ"ל רא"ל חיים בר-לב משוחח עם סרן גיורא רום בשובו מהשבי המצרי בנוכחות בני משפחתו, 1969
במסיבת עיתונאים בתפקידו כעוזר ראש אג"ם, 31.12.1987. לשמאלו דובר צה"ל, אפרים לפיד
גיורא רום (29 באפריל 1945 – 11 באוגוסט 2023) היה אלוף בצה"ל, ששירת כטייס קרב והיה אלוף ההפלות ("אייס") הראשון של חיל האוויר הישראלי. כיהן כמנכ"ל רשות התעופה האזרחית ובמספר תפקידים בכירים נוספים, ומ-2016 ועד 2018 כיהן כיו"ר דירקטוריון הרשות הלאומית לבטיחות בדרכים.
ביוגרפיה

רום נולד בשם גיורא ורמוס להורים שעלו מפולין. בגיל שנה עבר עם משפחתו מקריית מוצקין לתל אביב. הוא בוגר מחזור ח' של הפנימייה הצבאית לפיקוד שליד בית הספר הריאלי בחיפה, ובשנות לימודיו היה פעיל בצופים.
ב-1973 קיבל תואר ראשון בכלכלה ובמדע המדינה מאוניברסיטת בר-אילן. בהמשך קיבל תואר מוסמך למנהל עסקים מ-UCLA שבלוס אנג'לס. בנוסף היה גם עמית מחקר במרכז יפה למחקרים אסטרטגיים באוניברסיטת תל אביב.
אלוף אלי זעירא הוא בן-דודו.
תפקידים ציבוריים לאחר השירות הצבאי

בשנת 1996 פרש מצה"ל ומונה למנכ"ל משרד התשתיות הלאומיות בראשות אריאל שרון. לאחר מכן הקים את חברת "כלל טכנולוגיות מידע" בקונצרן כלל ושימש בה כמנכ"ל.
ב-2001 מונה למנכ"ל הסוכנות היהודית.
בשנת 2004 היה בין החותמים על מכתב תמיכה של בכירי מערכת הביטחון בתוכנית ההתנתקות, הקובע שהתכנית חיונית לביטחון ישראל.
בין השנים 2005 ו-2012 שימש כיו"ר הראשון של מרכז מציל"ה.
בשנת 2008 מונה למנכ"ל רשות התעופה האזרחית, ושימש בתפקיד זה עד סוף 2014. רום ריכז ברשות התעופה האזרחית סמכויות רבות בנושאי תעופה שהיו בידי גורמים רבים אחרים והצעיר את הצוות של הרשות. לדבריו, קיבל את התפקיד בעת שישראל דורגה על ידי ארצות הברית ואירופה במקום נמוך מבחינת בטיחות הטיסה, וקידם אותה למקום ה-15 בעולם. במסגרת תפקידו גם הוביל את הסכם שמיים פתוחים מול האיחוד האירופאי עד חתימתו ובכך הביא לכניסה של חברות טיסות חֶסֶךְ ('לואו קוסט') לשוק הישראלי, צעד שהוזיל משמעותית את מחירי הטיסות לאירופה.
בפברואר 2016 פורסם מינויו לראשות דירקטוריון הרשות הלאומית לבטיחות בדרכים. במהלך כהונתו בתפקיד זה טבע גיורא את המונח 'רלב"ד'.
ב-20 במאי 2019 הוכרז כמועמד סיעת "כחול לבן" לתפקיד מבקר המדינה, אך הפסיד למתניהו אנגלמן שהוצע על ידי "הליכוד".
ספרו

בשנת 2008 פרסם רום את הספר "צבעוני ארבע" העוסק בנפילתו בשבי במלחמת ההתשה ובתקופת שביו, בתהליך שיקומו, ובהשתתפותו במלחמת יום הכיפורים.
ספרו > פרס והוקרה

הספר זכה בפרס יצחק שדה לספרות צבאית.
הספר נבחר לרשימת הספרים האהובים ב"מצעד הספרים הארצי" של נערי ישראל לשנת 2010.
חיים אישיים

רום התגורר ביהוד, היה נשוי למרים רום, ואב לשני בנים ולבת, וסב לעשרה נכדים. נטע גורביץ', בתו, הייתה העורכת הראשית של ידיעות ספרים עד 2015. נפטר ב-11 באוגוסט 2023 לאחר מאבק במחלת הסרטן.
לקריאה נוספת

שמעון גולן, טילים על ישראל, הוצאת צה"ל/ המחלקה להיסטוריה, משרד הביטחון ומודן, 2020.
מירב הלפרין, אהרון לפידות, חליפת לחץ - דפים בספר הטיסות של חיל האוויר, משרד הביטחון – ההוצאה לאור, 2000, הפרק "חמישה מיגים בשלושה ימים", עמ' 61–66
צבעוני ארבע, הוצאת ידיעות אחרונות, 2008, באתר הספרייה הדיגיטלית להיסטוריה ומורשת חיל האוויר
מגביהים עוף: חיל האוויר - אתגרים ומשימות, סדרת אוניברסיטה משודרת, בהוצאת משרד הביטחון – ההוצאה לאור, 2011, פרק ג - גיורא רום, "התרבות הארגונית בחיל האוויר", עמ' 39 - 31
על מה חושב הטייס, באתר הארץ, 4 בינואר 2009
כמה מילים על המנהיגות, באתר ynet, 4 בינואר 2017
Age of Empires II: The Age of Kings

| --- | --- |

 כללי
 תאריך הוצאה:  1999, 2001
 סוגה:  אסטרטגיה בזמן אמת
 פיתוח:  Ensemble Studios
 הוצאה לאור:  Konami 
 ארץ מקור:  ארצות הברית 
 שפות:  אנגלית 
 הפצה:  מיקרוסופט
 סדרה:  Age of Empires
 כלי משחק:  isometric view 
 דרישות תוכנה
 מנוע משחק:  Genie Engine
 מצבי משחק:  שחקן יחיד, מרובה משתתפים
 דירוג:  ESRB:‏ T ‏(Teen)
 פלטפורמות:  חלונות, הופנה לפלייסטיישן 2 ולמקינטוש.
 המשחק הקודם:  Age of Empires
 המשחק הבא:  Age of Empires III
 אתר רשמי
 
Age of Empires II: The Age of Kings, המכונה לעיתים Age of Kings, הוא משחק מחשב מסוגת אסטרטגיה בזמן אמת, שעלילתו מתרחשת בימי הביניים. המשחק הופץ בשנת 1999 והוא השני בסדרת Age of Empires. המשחק פותח על ידי חברת Ensemble Studios והופץ על ידי חברת מיקרוסופט, בעקבות ההצלחה של קודמו בסדרה Age of Empires.
הצלחת המשחק גררה אחריה פיתוח של חבילת הרחבה למשחק בשם "Age of Empires II: The Conquerors", שיצאה בשנת 2000, ולמשחק המשיכה להתפתח קהילת מעריצים ושחקנים שחלקם מפרסמים מפות מותאמות אישית, מודים, עזרים ועוד. 13 שנים לאחר יציאת המשחק, יצאה בחנות משחקי המחשב המקוונת סטים גרסה מיוחדת של המשחק בהבחנה גבוהה וגרפיקה משופרת שנקראה Age of Empires II: HD Edition, בה נכללו הגרסה המקורית, ההרחבה ומספר שינויים במשחקיות. למשחק המחודש יצאה הרחבה בשם " The Forgotten Empires" ("האימפריות הנשכחות"), וב־5 בנובמבר 2015 הוציאה חברת מיקרוסופט את ההרחבה השנייה – "The African Kingdoms" ("הממלכות האפריקניות"). ב־2016 הוציאה מיקרוסופט את ההרחבה השלישית – "The Rise Of The Rajas" ("עלייתם של הראג'ות"). ב 14.11.2019 יצאה גרסה מחודשת של המשחק בגרפיקת 4K בשם Age of Empires 2 Definitive Edition.
מהלך המשחק

המשחק מתבסס על הקמת אימפריה כאשר להקמתה עומדים לשחקן אמצעים כגון מתן פקודות לאזרחי האימפריה כדי לבנות מבנים ולהשיג משאבים חיוניים, יצירת כוחות צבא וכוחות הגנתיים, ובסופו של דבר מלחמה ביריב וכיבוש האימפריה שלו.
השחקן יכול לשפר ולשדרג את התרבות והטכנולוגיה שלו באמצעות מעבר בין ארבעת העידנים השונים במשחק:
"העידן האפל" (העידן הראשון שבו נמצאים כל השחקנים במשחק)
"העידן הפיאודלי"
"עידן הטירות" (ימי הביניים המאוחרים)
"העידן האימפריאלי" (סוף ימי הביניים ותחילת הרנסאנס)
מעבר בין כל עידן פותח בפני השחקן אפשרות לבנות מבנים חדשים שלא היו זמינים קודם, לייצר יחידות צבא ולרכוש טכנולוגיות חדשות איתם ניתן לקדם את יכולות האימפריה.
מהלך המשחק > משאבים

במשחק ארבעה סוגי משאבים:
עץ – ניתן להשיג באמצעות כריתת עצים על ידי האזרחים;
מזון – מושג על ידי האזרחים בכמה דרכים, ביניהן איסוף מזון משיחים, ציד חיות, דיג, והקמת חוות;
אבנים – ניתן להשיג באמצעות חציבת אבנים ממכרות הפזורים ברחבי המפה;
זהב – ניתן להשיג באמצעות חציבת זהב ממכרות, איסוף 'מזבחות' על ידי כוהנים ואחזקתם במנזר, או מכירת משאבים אחרים בשוק.
מהלך המשחק > תרבויות

בתחילת המשחק, על השחקן לבחור אחת מ־13 תרבויות קיימות. לכל תרבות יתרונות וחסרונות שונים המתארים את הרקע ההיסטורי שלה, תכונות משלה, קטעי קול בשפה משלה, יחידות מיוחדות משלה, ויחידות מסוימות שאין באפשרותה לייצר. לעיתים קרובות היחידות המיוחדות לתרבות מחפות על חסרונן של היחידות החסרות.
כל תרבות שמה דגש על סוגי חיילים שמאפיינים רק אותה (ולפעמים גם שיטות משחק), לדוגמה:
הקלטים – תרבות שעיקר כוחה טמון בכוחו של חיל הרגלים שלה.
האנגלים – תרבות המצטיינת בקשתייה.
המונגולים – תרבות של פרשים קשתים.
המשחק כולל את התרבויות הבאות:
בריטים
ביזנטים
קלטים
סינים
פרנקים (צרפתים)
גותים
יפנים
מונגולים
פרסים
סרצנים (ערבים)
טווטונים
טורקים
ויקינגים
בחבילת ההרחבה "the conquerors" נוספו התרבויות:
אצטקים
שבט המאיה
קוריאנים
ספרדים
הונים
בחבילת ההרחבה "the forggoten" נוספו התרבויות:
איטלקים
מדיארים
סלאבים
אינקה
הודים
בחבילת ההרחבה "african kingdoms" נוספו התרבויות:
פורטוגלים
ברברים
סונגהאי
קיסרות אקסום (אתיופים)
בחבילת ההרחבה "Rise of the Rajas":
בורמזים
קמרים
ממלכת מג'פהיט (מלאים)
וייטנאמים
במשחק המחודש "Age of empires 2 Definitive Edition" בקמפיין הניקרא "The Last Khans":
קומנים
טטרים
בולגרים
ליטאים
במשחק המחודש "Age of empires 2 Definitive Edition" בחבילת הרחבה בשם "Lords of the West":
בורגנדים
סיציליאנים
במשחק המחודש "Age of empires 2 Definitive Edition" בחבילת הרחבה בשם "Dawn of the dukes":
פולנים
בוהמיינים
במשחק המחודש "Age of empires 2 Definitive Edition" בחבילת הרחבה בשם "Dynesties of india":
דראווידים
בנגלים
גורג'ראס
במשחק המחודש "Age of empires 2 Definitive Edition" בחבילת הרחבה בשם: "Return of rome":
רומא (האימפריה הרומית המערבית)
במשחק המחודש "Age of empires 2 Definitive Edition" בחבילת הרחבה בשם "The mountain royals":
ארמנים
גיאורגים
באופן כללי ניתן לחלק את התרבויות לארבעה סוגים: מערב אירופה (בריטים, קלטים, צרפתים, ויקינגים, ספרדים), מזרח אירופה והמזרח התיכון (ביזנטים, גותים, פרסים, ערבים, טאוטונים, טורקים והונים), המזרח הרחוק (סינים, יפנים, מונגולים וקוריאנים) ובחבילת ההרחבה: "העולם החדש" (אצטקים ומאיה). כאשר ההבדל בין 4 הקבוצות הללו, הוא בעיצוב ייחודי למבנים בכל אחת מהקבוצות. למשל, מרכז העיר (Town Center) האנגלי יראה אותו דבר כמו מקבילו הצרפתי, אבל לא כמו אותו מבנה בגרסה ביזנטית או סינית.
מהלך המשחק > יחידות במשחק

ישנן מספר יחידות אנושיות שאיתן אפשר לבנות את האימפריה והן:
מהלך המשחק > יחידות במשחק > יחידות שאינן צבאיות

כפרִיים (Villagers) – מיוצרים במרכז העיר. יכולים לתקן ולבנות בניינים וכן להשיג משאבים.
עגלות סחר (Trade Carts) – מיוצרות בשוק. ניתן להרוויח בעזרתן זהב מכל שוק של שחקן אחר.
ספינות דיג (Fishing Ships) – מיוצרות בנמל, אוספת מזון מלהקות דגים.
ספינות מסחר (Trade Cogs) – מיוצרות בנמל, ניתן להרוויח בעזרתן זהב מכל נמל של שחקן אחר.
מהלך המשחק > יחידות במשחק > חילות רגליים

נבנים במחנה צבאי (Barracks).
יחידות אלה מורכבות משני ענפים טכנולוגיים:
לוחם נושא אלה, איש בשריון, נושא חרב ארוכה, נושא חרב דו ידנית ואלוף – חיילים רגליים, טובים בהריסת בניינים.
נושא־חנית, נושא כידון, ונושאי קרדום – אלה הם חילות רגליים, אשר מצטיינים בקרב מול פרשים, פילי מלחמה ומטילי כידון.
לוחמי הנשר (Eagle warriors) – רק האצטקים והמאיה יכולים לייצר אותם, יש להם יתרון גדול בריגול והם באים במקום פרשים (מכיוון שתרבויות אלו לא יכולות לייצר פרשים).
מהלך המשחק > יחידות במשחק > קשתים

נבנים במטווח קשתים (Archers Range).
קיימים ארבעה סוגים שונים של חיילים מסוג זה:
קשת, נושא־קשת מצולבת, ארבלסטר – טובים מול חיילים איטיים, יכולים להיכנס לחלק מהבניינים ולירות משם חצים.
מטיל־כידון, מטיל־כידון מתקדם – טובים נגד קשתים, אך חלשים מול יחידות אחרות, בייחוד פרשים. לא יכולים לתקוף אם האויב קרוב מדי.
פרש־קשת, ופרש קשת כבד – אידיאליים מול חיילים כבדים, או לתקיפת מטרות מבודדות. בהיותם קשתים רכובים, הם פגיעים לזורקי ונושאי חניתות.
תותחן־יד – החייל המתקדם ביותר, משתמש ברובה. הוא חזק במיוחד מול קשתים אחרים ומול אויבים קרובים ובעיקר מול מבנים.
פיל־קשת – קשת בעל מנת חיים גבוהה במיוחד. רק תרבויות הודיות יכולות לייצר יחידה זו.
מהלך המשחק > יחידות במשחק > פרשים

נבנים באורווה (Stable).
יחידות אלה מורכבות לרוב משני ענפים טכנולוגיים:
סייר, פרש קל, הוסר – יחידות הפרשים הזולים ביותר. בעלי טווח ראייה (Line of Sight – LoS) גדול במיוחד ולכן הם מצוינים לריגול. הם טובים מול כלי מצור, כמרים (הם כמעט בלתי ניתנים להמרה) ומול קשתים.
אביר, פרש כבד, פלדין – אלה יחידות הפרשים המובחרות ביותר. הם מהירים, משוריינים, ובעלי כוח התקפה מעולה, אך הם גם יקרים, ולוקח זמן כדי לייצר אותם.
גמל, גמל כבד – אלה יחידות פרשים נגד קשתים, אבל בעיקר נגד פרשים אחרים. הם זולים מהאבירים, ונבנים יותר מהר מהאבירים, אך חלשים יותר. עיקר השימוש בו הוא נגד כל החיילים הרכובים. רק התרבויות מסוג מרכז אירופה והמזרח התיכון יכולים לייצר אותם.
פילי קרב – יחידות פילים חזקות שמיוצרות באורווה. רק תרבויות דרום אסייתיות יכולות לייצר אותם. פגיעים מאוד להמרות של נזירים (למעשה רק אחת מתוך 3 תרבויות דרום אסייתיות יכולה לרכוש טכנולוגיה שגורמת ליחידה להתאבד לאחר שהומרה).
פילי מלחמה – מיוצרים בטירה יחידות חזקות במיוחד שמיוצרות רק בתרבות הפרסית. חזקים בהריסת בניינים יותר מכל חייל אחר (חוץ מכלי המצור על אף שניתן להחשיב את פילי המלחמה גם בקטגוריה זו), בעלי כמות החיים הגדולה ביותר יחסית ליחידות צבא אחרות(600 אחרי שדרוגים) אך איטיים ופגיעים במיוחד מול לוחמי חניתות ופרשים־קשתים.
מהלך המשחק > יחידות במשחק > כלי מצור

נבנים בבית מלאכה לכלי מצור (Siege Workshop) ופגיעים מאוד.
בליסטרה, בליסטרה כבדה, בליסטרת מצור – נשק המשגר חופן של אבנים שפוגעות בכל מה שנמצא באזור הנפילה (אויבים, בעלי ברית, יחידות של בעל הבליסטרה, ולפעמים גם עצים). פגיעם מאוד לרגלים, פרשים, וחצים.
קשת־מצור, קשת מצור כבדה – קשת צלב אדירה, אשר חציה עוברים דרך צבאות שלמים. פגיעים מאוד לרגלים ופרשים.
איל ניגוח, איל ניגוח מברזל, איל ניגוח משוריין – כלי מצור עמיד לחצים, שמשמיד מבנים ביעילות, משתמשים בו בעיקר נגד מגדלים, מרכזי ערים וטירות. חלש נגד כל יחידה רגלית או רכובה (כולל כפריים) ויכול להכיל בתוכו חיילים רגלים או קשתים להגנה נגדם.
פיל משוריין, פיל מצור – פיל בעל שריון עוצמתי עמיד לחצים, שמשמיד מבנים ביעילות, משתמשים בו בעיקר נגד מגדלים, מרכזי ערים וטירות. קיים רק בתרבויות הודיות במקום איל הניגוח.
תותח: חייל המוביל תותח שאופן פעולתו דומה לזה של הבליסטרה רק עם טווח יותר גדול ותקיפה יותר מהירה. יעיל נגד בניינים ונגד חיילים אטיים. פגיע מאוד.
טרבושה – כלי נשק יותר חזק מהבליסטרה, יורה רחוק יותר, ומהיר יותר. משמיד בניינים מטווח רחוק מאוד, אך לא אפקטיבי מול חיילים או כפריים. אפשר לייצר אותו רק בטירה בעידן האימפריאלי. כדי לקדם את הנשק לשדה הקרב או בתוכו, צריך לקפל אותו ולפני תקיפה צריך לפרוק אותו על מנת שיוכל לשגר סלעים למטרה.
מתאבד – קיים רק בחבילת הרחבה. זהו מחבל מתאבד שיעילותו רבה בהשמדת בניינים ללא שימוש בכלי המצור הרגילים. ניתן לייצר רק בטירה ולא ניתן לשדרוג.
מגדל מצור – מגדל אשר לוקח איתו עד 10 הולכי רגל ומעביר אותם מעבר לחומה.
מהלך המשחק > יחידות במשחק > כוחות ימיים

נבנים בנמל (Dock).
ספינת תעבורה – ספינה שמעבירה אנשים ממקום למקום. שימושית בפלישות ימיות אך נושאת גם כפריים לאיים או מעבר לנהרות.
גליאה, גליאת מלחמה, גליאון – ספינת מלחמה היורה חצים. היא מהירה אך חלשה, אפקטיבית נגד סירות דיג ומתאימה למודיעין בים.
רפסודת הרס, ספינת הרס, ספינת הרס כבדה – ספינת מלחמה שמשמידה את עצמה. תפקוד דומה לזה של המתאבדים. שימושית בהריסת נמלים של האויב או מצבורי ספינות.
גליאת אש, ספינת אש, ספינת אש מהירה – ספינת מלחמה שיורה אש, יעילה נגד כל סוגי הספינות והנמל, טווח קצר.
גליאת תותח – סוג של ספינת מלחמה שיורה פגזים במקום חיצים, שימושית בהריסת בניינים ופגיעה מול ספינות וחצים. ניתנת לבניה רק בעידן האימפריאלי לאחר שדרוג גליאות המלחמה לגליאונים ורכישת הטכנולוגיה (Chemistry) באוניברסיטה.
ספינת צב – ספינה משוריינת חזקה במיוחד שיורה פגזים בקצב מהיר ביותר. רק התרבות הקוריאנית יכולה לייצר אותה.
מהלך המשחק > מבנים

ישנם מגוון מבנים במשחק, אשר כל אחד חיוני בדרכו:
מרכז עירוני – דרכו ניתן לייצר כפריים, כמו גם כמה טכנולוגיות, ביניהן גם מעבר בין עידנים.
בתים – מעלים את סף ההגבלה לייצור אנשים (Population Limit) בחמש נפשות. ההונים הם התרבות היחידה שלא יכולה לבנות בתים, הם מתחילים את המשחק ישר עם הmax population limit שהוגדר בשרת
חומה – כלי ההגנה הבסיסי במשחק. בעידן העתיק החומה עשויה מעץ, בעוד שבעידנים הבאים היא נבנית מאבן, ובכל עידן היא מתחזקת יותר יותר. לחומה ניתן להוסיף שער במקום הרצוי רק מהעידן הפיאודלי.
מבני אחסון (טחנת־קמח, מנסרת עצים או מכרה) – משמשים כמקום איסוף למשאבים, אך גם כמרכז לפיתוחים טכנולוגיים, אשר משפרים את אופן איסוף המשאבים.
נפחייה, משפרת את כוח ההתקפה והגנה של הצבא.
שוק – מקום בו ניתן למכור ולקנות חומרים בעבור זהב. כמו כן משם ניתן לסחור עם בעלי־הברית, ולפתח טכנולוגיות הקשורות למסחר.
נמל (יכול להשתדרג ל־Harbor אצל המלאים, כך שהוא יוכל להתקיף) – מבנה שבו מיוצרים כל כלי השיט כגון: ספינות מלחמה, סירות דיג ועוד.
אוניברסיטה – בעזרתה ניתן לשפר מגוון רחב של מבנים, לפתוח (Unlock) יחידות חדשות ועוד.
מנזר – מייצרים בו נזירים שיכולים להמיר יחידות אויב, לרפא פצועים או להביא שרידים (Relics) למנזר כדי שיאספו זהב כל כמה זמן. כשכל השרידים במפה מאוחסנים במנזרים, אם השחקן שאסף אותם מצליח לשמור עליהם במנזרים למשך זמן מסוים הוא מנצח. קיימות טכנולוגיות אשר משפרות את הכמרים, או יהפכו את החיילים ליותר עמידים בפני המרות.
טירה – מבנה הגנתי אדיר הפגיע לכלי מצור. כשיחידות כלשהן מאכלסות את הטירה, מספר החצים במטח של הטירה גדל, בהתאם למספר היחידות בטירה. הטירה גם מייצרת יחידות מיוחדות לכל תרבות, ומפתחת גם טכנולוגיות שימושיות, כמו שיפור יכולות הלחימה של הכפריים הרגילים או הגדלת טווח הראייה לזה המשותף לשחקן לאויבו.
עמדה, מגדל שמירה, מגדל שמירה ממוגן, מצודה, מגדל המצויד בתותחים – לעמדה יש רק טווח ראייה, למגדלי השמירה יש יכולת לירות חיצים ולאכסן בתוכם חמישה חיילים רגליים (כולל קשתים וכפריים) להגנה, המצודה מסוגלת להכיל עשרה חיילים רגליים והיא עמידה יותר, בכל המגדלים היורים חצים יחידות שמתאספות בתוכם מגדילות את כח האש שלהם. המגדל המצויד בתותחים מסוגל להפגיז עוברי אורח, ופגיעתו קשה מאוד. רק כלי מצור עם טווח גדול מאוד מסוגלים להשמיד מגדל שכזה.
מהלך המשחק > עידנים

ככל שהשחקן מתקדם וצובר משאבים, הוא מסוגל לעלות לעידן הבא.
בכל עידן נפתחות אפשרויות, יחידות ובניינים חדשים. כל עידן מפותח יותר מקודמו:
תקופת החושך (Dark Age)
העידן הפיאודלי (Feudal Age)
עידן הטירות (Castle Age)
העידן האימפריאלי (Imperial Age)
שיפורים על פני Age of Empires הקודם

שיפורים רבים נעשו בגרפיקה ובבינה המלאכותית, נוספו יחידות ובניינים ועוד שיפורים רבים אחרים:
יחידות שנוספו:
אילי ניגוח
תותחים
סמוראים
רובאים
מבנים שנוספו:
מבצר (טירה)
אוניברסיטה
שער בחומה
גדר עץ
מגדל שמירה בעל תותחים
שוק
נפחייה
שינויים אחרים:
לחצן המאתר פועלים בטלים.
אפשרות לקבוע נקודת יעד לכל אחד מן המחנות.
חידוש שדה מהיר.
שיפור עורך המפות: ניתן להוסיף תסריט, שבו השחקן לא צריך לבצע אף פעולה, אלא רק לצפות במתרחש, כמו בסרט.
אפשרויות שונות לסידור החיילים בגדוד.
בניגוד למשחק הקודם, בו ההבדלים בין התרבויות היו רק ביחידות וטכנולוגיות, כאן לכל ציוויליזציה יש יחידה מיוחדת במבצר ופלא עולם משלה (למשל: כנסייה עצומה של הצרפתים, פירמידה של הערבים וכו').
ניתן להכניס אנשים לתוך מגדלים, למרכזי הערים ולטירות על מנת להוסיף כוח התקפה והגנה למבנה, או כדי לרפא את היחידה. בעיקרון אפשרות כזאת קיימת בכל מבנה אך עובדת רק ב־3 המבנים הנ"ל.
ניתן לשלוח "מרגל" שבעצם גורם לשחקן לראות כל מקום וכל דבר שהשבטים האחרים רואים (שיפור במבצר), החיסרון בו שהוא צורך הרבה מאוד זהב(1000 זהב עבור כל יחידה של האויב).
ניתן לסחור בין עמים גם באמצעות הים.
ניתן לרכוש משאבים חסרים באמצעות שוק.
מחנה הפועלים יכול לשמש גם כמגדל שמירה, אם נמצאים בתוכו אנשים.
יחידות מובחרות ביותר המשתמשות במבצרים כבסיסם, לא ניתן לרוכשם ממקום אחר.
נעשו שינויים נרחבים במרכזי הפיתוח הטכנולוגי.
פועלים ממין נקבה.
לגיבורים במשימות הקמפיין יש פנים ייחודיות להם, ולא של החייל שנראה כמוהם, כפי שהוצג ב־AoE הראשון.
מלחמה במוסלמים בצרפת במהלך שחזור קרב טור בגרסת HD Edition של המשחק
מועדון ה-50-40-90

סטיב נאש - הגיע ל-50 -40 -90 ארבע פעמים במהלך הקריירה
מועדון 50 - 40 - 90 הוא כינוי בלתי רשמי לקבוצה של שחקנים בליגת ה-NBA שהשיגו לפחות 50% קליעה מהשדה, 40% קליעה מהשלוש ו-90% קליעה מקו העונשין במהלך עונה שלמה. על מנת להיכלל ברשימה יש לעמוד במינימום עונתי הכולל לפחות 300 קליעות מהשדה, 82 קליעות מעבר לקו השלוש ו-125 זריקות עונשין. דרישות אלה נמצאות בתוקף מאז עונת עונת 1999/2000, למעט עונת עונת 2011/12, שהייתה קצרה עקב שביתת השחקנים.
במועדון 50-40-90 חברים תשעה שחקנים: סטיב נאש, לארי בירד, מארק פרייס, רג'י מילר, דירק נוביצקי, קווין דוראנט, סטפן קרי, מלקולם ברוגדון וקיירי אירווינג. בירד, נאש ודוראנט הם היחידים שהגיעו להישג זה ביותר מעונה אחת; בירד בשתי עונות, נאש בארבע עונות ודוראנט בשתי עונות.
חברים

מאז שהליגה הכניסה למשחק את קו השלוש בעונת 1979/80 נכנסו למועדון 50-40-90 רק תשעה שחקנים: סטיב נאש, לארי בירד, מארק פרייס, רג'י מילר, דירק נוביצקי, קווין דוראנט, סטפן קרי, מלקולם ברוגדון וקיירי אירווינג. בירד ונאש הם 2 השחקנים היחידים שהגיעו להישג יותר מפעם אחת: בירד עשה זאת פעמיים (1986/87, 1987/88) ונאש 4 פעמים (2005/06, 2007/08, 2008/09, 2009/10). בעונת 2006/07, היה נאש קרוב להגיע להישג פעם נוספת, כאשר סיים את העונה עם 89.9% קליעות מהעונשין, כאשר הייתה חסרה לו קליעה אחת בלבד על מנת להגיע ל-90%. סטפן קרי הוא השחקן היחיד ב"מועדון" שהגיע להישג ובאותה עונה קלע לפחות 30 נקודות למשחק. בירד החמיץ את ההישג של קרי כשממוצעיו היו 29.93 ב-1988. נאש וקרי הם היחידים שנכנסו למועדון כשאחוזיהם מהשלוש עמדו על יותר מ-45.
בעונת 2007/08 השיג חוסה קלדרון 52–43–91 (אחוזים בהתאמה), אך לא נכלל ברשימה, משום שקלע רק 109 זריקות עונשין במהלך העונה – 16 זריקות פחות מהמינימום הנדרש.
סטיב קר הוא השחקן היחיד בתולדות הליגה שהשיג 90-50-50 (אחוזים בהתאמה) במהלך עונת 1995/96, אך לא עמד בקריטריון המינימום לקליעות מהשדה ומהעונשין. קייל קורבר היה קרוב להשיג 50 – 50 – 90, כשסיים את העונה עם 49 – 49 – 90 אחוזים (לאחר עיגול הנתונים), אך הוא לא עמד בקריטריון המינימום של זריקות עונשין.
שיטת החישוב

אחוזי הקליעה בליגת ה-NBA מחושבים עד שלוש ספרות אחרי הנקודה העשרונית, אך כאשר הם נכתבים כאחוזים מופיעה רק ספרה אחת אחרי הנקודה והמספר מעוגל כלפי מעלה או כלפי מטה בהתאם לספרה השלישית. לדוגמה: 0.899 יוצג כ-90% ואילו 0.891 יוצג כ-89%.